laion/Wikipedia-Exotic huggingface dataset:
Garni tempel

Garni tempel (armeenia: Գառնիի հեթանոսական տաճար) on teisest sajandist pKr pärinev hellenistlik tempel Armeenias, Garni linna lähedal. See on ainus mittekristlik tempel Armeenias, mis on üle elanud ristiusustamise. Erinevalt teistest Kreeka-Rooma templitest on see tehtud basaldist. Erinevad kirjalikud ülestähendused ja märked vanadel müntidel viitavad selle templi ehitusaja alguseks 115 pKr. Samas on välja käidud ka teisi võimalikke ehitusaegu. 1386. aastal rüüstasid templit Timuri väed. 1679 kannatas ehitis tugevalt maavärinas ja seisis sealt alates rusudes. Tempel taastati 1969–1975. Arvatavalt püstitati see zoroastristlikule jumalusele Mihrile. Garni Abrahamian, Levon; Sweezy, Nancy (2001). Armenian Folk Arts, Culture, and Identity. Bloomington: Indiana University Press. Lk 43. ISBN 9780253337047. The only surviving example of a Hellenistic temple, the wonderful ionic-columned temple of Garni... Burford, Tim (2002). Georgia with Armenia: the Bradt travel guide (2nd ed.). Bradt Travel Guides. Lk 279. ISBN 9781841620534. Set on a cliff above the River Azat, the temple is totally Hellenic in style... Travel to the USSR, Issues 116-127, Pennsylvania State University, 1987, p. 57 "The Garni Temple, a relic of Hellenic times (1st century A. D.), has been restored by Soviet artists..." Cultural Program of Conference includes visiting the following ancient memorials and museums Armenian National Academy of Sciences, Institute of Chemical Physics (vaadatud 31. detsember 2013) In Three Hospitable Countries ÜRO Toidu- ja Põllumajandusorganisatsioon (vaadatud 31. detsember 2013). Lk 52
Hakeem Olajuwon

Hakeem Abdul Olajuwon (sündinud 21. jaanuaril 1963 Lagoses) on Nigeeriast pärit endine elukutseline korvpallur, kes mängis korvpalliliigas NBA kokku 18 hooaega, neist enamiku Houston Rocketsis. 1984. aasta NBA draft'i esimese valikuna Houston Rocketsi ridadesse pääsenud Olajuwon mängis Houstonis 17 hooaega, juhtides Rocketsi 1994. ja 1995. aastal ka NBA meistriks, kui finaalseerias alistati vastavalt Patrick Ewing ja New York Knicks ning Shaquille O'Neal ja Orlando Magic. Viimase hooaja Toronto Raptorsi rivistuses veetnud Olajuwon viskas pika karjääri jooksul kokku 26 946 punkti (keskmiselt 21,6 mängus), kogus 13 747 lauapalli (11,1 mängus) ja blokeeris 3830 vastase viset (3,1 mängus). Olajuwon on blokeeritud visete koguarvult (3830) NBA läbi aegade parim, talle järgnevad Dikembe Mutombo (3289) ja Kareem Abdul-Jabbar (3189). 2-kordne NBA meister (1994, 1995) 2-kordne NBA finaalseeria kõige väärtuslikum mängija (1994, 1995) NBA põhihooaja kõige väärtuslikum mängija (1994) 2-kordne NBA parim kaitsemängija (1993, 1994) 6 korda valitud NBA sümboolsesse 1. viisikusse (1987, 1988, 1989, 1993, 1994, 1997) 3 korda valitud NBA sümboolsesse 2. viisikusse (1986, 1990, 1996) 3 korda valitud NBA sümboolsesse 3. viisikusse (1991, 1995, 1999) 5 korda valitud NBA sümboolsesse 1. kaitseviisikusse (1987, 1988, 1990, 1993, 1994) 4 korda valitud NBA sümboolsesse 2. kaitseviisikusse (1985, 1991, 1996, 1997) 2-kordne NBA parim lauavõitleja (1989, 1990) 3-kordne NBA parim visete blokeerija (1990, 1991, 1993) 12 korda valitud NBA tähtede mängule Olajuwon on üks neljast mängijast, kes on NBA mängus ametlikult kirja saanud nelikduubli. 29. märtsil 1990. aastal Houston Rocketsi 120 : 94 võidumängus Milwaukee Bucksi üle jäi Olajuwoni arvele 18 punkti, 16 lauapalli, 10 resultatiivset söötu ja 11 viskeblokeeringut. NBA drafti esimeste valikute loend Hakeem Olajuwon – NBA.com Hakeem Olajuwon – Basketball-Reference.com
Phokhr Vedi

Phokhr Vedi (armeenia Փոքր Վեդի) on küla Armeenias Ararati maakonnas Türgi piiri ääres. Külas on Hor Virapi klooster. Armeenia rahva ja eluruumide loenduse tulemused, 2001 Pokr Vedi; GEOnet
Bremen

Bremen (eesti keeles on mööndav ka nimekuju Breemen) on linn Saksamaal, mis moodustab koos Bremerhaveni linnaga iseseisva Bremeni liidumaa. Bremen asub Weseri jõe ääres, 70 km kaugusel jõe suudmest. Bremeni raekoda kuulub koos selle kõrval asuva Rolandi kujuga UNESCO maailmapärandi nimistusse. Bremenit on esmamainitud 782. aastal. 787. aastal asutas Karl Suur Bremeni piiskopkonna ja linn sai Põhja-Euroopa ristiusustamise keskuseks. 1260. aastal sai Bremenist hansalinn. Pärast 1970. aastate naftakriise on Bremen majanduslikult alla käinud linna peamise elatusallika – laevaehitustööstuse – allakäigu tõtti. Oma tippajal ligi 16 000 inimesele tööd andnud AG Weser lõpetas tegevuse 1983. aastal, 1997. aastal lõpetas tegevuse ka firma Bremer Vulkan. Rahvaarv ja maksutulud on langenud ka eeslinnastumise tõttu, mis aga asuvad linna täielikult ümbritseval Alam-Saksi liidumaal. Alates sellest ajast on töötus Bremenis olnud märgatavalt kõrge ja kõrgeim väljaspool Ida-Saksamaad – 1998. aasta alguses 16%, 2005. aasta alguses koguni 18%. Dalian (alates 1985. aastast) Danzig (1976) Durban (2011) Haifa (1978) İzmir (1995) Odessa (2023) Riia (1985) Windhoek (1990) Bremeni linna moosekandid Bremeni Werder Weserstadion Bremeni lennujaam Bremeni koge Bremeni Nõukogude Vabariik http://www.statistik-bremen.de/bremendat/abfrage_resultat.cfm?tabelle=12411-01-01&titelname=Bremen%20Infosystem&netscape=ja, vaadatud 11.09.2023. Register of German municipalities (2022), vaadatud 7.10.2023. "Einzelausgaben - Statistik der Bundesagentur für Arbeit". statistik.arbeitsagentur.de. Vaadatud 15. juunil 2024. Städtepartnerschaften. rathaus.bremen.de. Vaadatud 30.6.2024 Bremeni koduleht
Torp

Torp on endisaegne riidest tehtud peakott, millega hobusele kaera anti. Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 312
Peyton Manning

Peyton Williams Manning (sündinud 24. märtsil 1976 New Orleansis) on USA Ameerika jalgpalli mängija. Ta mängib 2012. aastast alates NFLi meeskonnas Denver Broncos mängujuhina. 1998. aastal valis Indianapolis Colts ta NFLi draft'is esimesena. Aastatel 1998–2011 oli ta Coltsi mängujuht. Ka tema isa Archie Manning on NFL-is mänginud mängujuht. Samal positsioonil mängib New York Giantsis Peytoni noorem vend Eli Manning. Peyton Manning – ESPN
Hädaleib

Hädaleib oli vanasti ikalduse- ja näljaajal tehtud leiva asendaja, mille leivaviljas oli hulgaliselt mitmeid taimi, sh samblaid. aganaleib Eesti etnograafia sõnaraamat. 1996. Koostanud Arvi Ränk. Tallinn: Eesti Keele Sihtasutus. Lk 24
Hällilaul

Hällilaul on hällis olevale lapsele kellegi poolt (nt ema, vanaema) lauldud laul. Eesti rahvakultuuris arvati, et hällilauluga kaitstakse last halbade jõudude eest. Samuti levis uskumus, et hällilauluga saab lapse elukäiku mõjutada soovitud suunas. Hilisemal ajal on hällilapsele laulmise eesmärk olnud eeskätt uinutamine. Regilaul Eesti etnograafia sõnaraamat. 1996. Koostanud Arvi Ränk. Tallinn: Eesti Keele Sihtasutus. Lk 25 Eesti rahvalaulud. Antoloogia, Eesti folkloristide server Haldjas, vaadatud 12.01.2014
Lyon

Lyon on linn Prantsusmaal, Auvergne-Rhône-Alpesi piirkonna, Lyoni metropoli ja Rhône'i departemangu keskus. Asub Prantsusmaa idaosas, Rhône'i ja Saône'i jõe ühinemiskohas. Lyon on elanike arvult (513 000) Prantsusmaa kolmas linn. Lyoni kohal asus roomlaste asula Lugdunum. Lyonis asuvad Interpoli ja Euronewsi peakorter. Lyoni Olympique Lyoni lennujaam EMLYON Business School Institut polytechnique des sciences avancées Populations légales 2021  Lyon – pildid, videod ja helifailid Wikimedia Commonsis Lyoni koduleht
Anglona

Anglona on ajalooline piirkond Itaalias Sardiinia saare põhjaosas Sassari provintsis. Anglona piirneb põhjas Asinara lahega, idas Coghinase jõega, lõunas Sassu mäega ning läänes Silise jõe ja Pilosu mäega. Ta naaberpiirkonnad on Romangia, Sassarese, Gallura ja Monteacuto. Piirkonna pindala on 481,50 km² ja elanike arv 23 565. Anglonas asub 12 valda (comune). SardegnaCultura - L'Anglona e il Logudoro
Karutantsitaja

Karutantsitaja on endisaegne dresseeritud karuga etendusi andnud rändartist. Euroopas olid need rändartistid 19. sajandini laialdaselt tuntud. Peamiselt venelastest karutantsitajaid liikus Eesti alalgi, kus nad käisid etendusi andmas külades ja laatadel. Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 72
Kasemahl

Kasemahl on kaselt kevadel saadav joodav vedelik. Eestis võetakse kaskedelt mahla ka tänapäeval, kuid 19. sajandil tehti seda igas talus. Kasemahla kättesaamiseks tehti kase tüvesse auk, kuhu löödi sisse puust mahlatila. Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 73
Severn

Severn [s'evern või s'even] (kõmri keeles Afon Hafren) on jõgi Suurbritannia saarel. See on Suurbritannia pikim jõgi (354 km). Severni jõe vooluhulk on kuni 107 m³/s, millega see on ka Suurbritannia veerohkeim jõgi. Severn algab Walesi mägedest 610 meetri kõrguselt. Ülemjooksul on Severn mägijõgi, voolab itta ja kirdesse. Keskjooksul laskub jõgi tasandikule, pöördub kagusse ja lõunasse, alamjooksul pöördub edelasse ja suubub Bristolis Bristoli lahte Keldi meres. Severni kaks suurimat lisajõge on Avoni jõgi Warwickshire'is ja Avoni jõgi Bristoli lähedal. Bristoli lahes on väga kõrge tõusu ja mõõna vahe – 15 meetrit. Ainult Kanadas Fundy lahes on see veel suurem. Teatud tingimustel tungib tõusuvesi Severni suudmesse nii, et tekib solitonlaine, mis kiiresti ülesvoolu liigub. Üle Severni on ehitatud tähelepanuväärseid sildu. Kõige pikem sild, Second Severn Crossing, on 5128 meetrit pikk.
Rudolf Holsti

Eino Rudolf Woldemar Holsti (8. oktoober 1881 Jyväskylä, Soome – 4. august 1945 Palo Alto, California, USA) oli Soome poliitik, ajakirjanik ja diplomaat, hariduselt filosoofiadoktor. Ta oli Soome välisminister 1919–1922 ja 1937–1938, senaator 1917 ja parlamendiliige 1914–1923. Holsti kuulus Noorsoomlaste parteisse (hiljem Rahvuslik Eduerakond). 1918–1940 oli ta mitmesugustes diplomaatilistes ametites, sealhulgas esindas Soomet Rahvasteliidus ning oli Soome saadik Eestis 1923–1927. Tema põrm on maetud Helsingi Hietaniemi kalmistule.
Denver Broncos

Denver Broncos on Ameerika Ühendriikide Ameerika jalgpalli liigas NFL mängiv meeskond. Tema kodulinn on Denver ja kodustaadion Mile High' staadion. Meeskond mängib konverentsi AFC Läänedivisjonis koos Kansas City Chiefsi, Los Angeles Chargersi ja Oakland Raidersiga. Meeskonna värvid on oranž ja tumesinine. Meeskonna logo kujutab metsikut hobust. Denveri mängujuht on alates 2019. aastast Joe Flacco. Liiga meistriks on Broncos tulnud kolm korda (1997, 1998 ja 2015). Oma konverentsi meistriks on meeskond tulnud aastatel 1977, 1986, 1987, 1989, 1997, 1998, 2013, 2015 ning divisjoni meistriks aastatel 1977, 1978, 1984, 1986, 1987, 1989, 1991, 1996, 1998, 2005, 2011, 2012, 2013, 2014, 2015. Koduleht
Sevani rahvuspark

Sevani rahvuspark on rahvuspark Armeenias Gegharkhunikhi maakonnas. See asutati 1978. aastal Sevani järve ja selle ümbruse kaitseks. Rahvuspark kuulub Armeenia looduskaitseministeeriumi haldusalasse. Pargis asub uurimiskeskus, kus jälgitakse ökosüsteeme ja rakendatakse kaitsemeetmeid. Kalapüük on rahvuspargis lubatud vaid erilubadega. Tänapäeval on Armeenias vaid kaks rahvusparki, lisaks Sevanile on seal Dilidžani rahvuspark. Sevani rahvuspargi loomastikust ei ole veel teaduslikku ülevaadet. Levinumate imetajate seas on hunt, šaakal, rebane, nugis, metskass, jänes ja pisinärilised. Pargis leidub mitmesuguseid roomajaid: sisalikulisi (Darevskia unisexualis, Lacerta nairensis, Darevskia rostombekovi, Darevskia armeniaca) ja madusid (harilik nastik, harilik silenastik, Vipera eriwanensis) ning mageveekalu, sh Armeenia punasesse raamatusse kantud Sevani lõhet (Salmo ischchan). Sevan National Park, (vaadatud 31.12.2013). Khanjyan, Nazik. 2004. Specially protected nature areas of Armenia. Ministry of Nature Protection, Rep. Armenia Հայկական սովետական հանրագիտարան. Armeenia Nõukogude Entsüklopeedia REC Caucasus. 2009. Report on the Status of Environmental Situation in Vardenis.
Alex Smith

Alexander Douglas Smith (sündinud 7. mail 1984 Bremertonis) on USA Ameerika jalgpalli mängija. Ta mängib 2013. aastast alates NFLi meeskonnas Kansas City Chiefs mängujuhina. Aastal 2005 valis San Francisco 49ers ta NFLi draft'is esimesena. Alex Smith – ESPN
Dilidžani rahvuspark

Dilidžani rahvuspark on rahvuspark Armeenias Tavuši maakonnas. See asutati 1958. aastal looduskaitsealana Dilidžani ja Kuibõševi metsamajandite baasil ning muudeti 2002. aastal rahvuspargiks. Kirde-Armeenias paikneva rahvuspargi pindala on 24 000 hektarit. Park on tuntud metsade, liigirikkuse, ravitoimega mineraalveeallikate, loodus- ja kultuurimälestiste poolest. Dilidžan on üks kahest Armeenia rahvuspargist, teine on Sevani rahvuspark. Parki jäävad Pambaki, Areguni, Miapori, Idževani (Kaeni) ja Halabi mäeahelikud, mille kõrgus on 1070–2300 meetrit üle merepinna. Sellest kõrgemal paiknevad mägisniidud ei kuulu rahvusparki. Läbi rahvuspargi jookseb Aghstevi jõgi koos lisajõgede Hovadžuri, Štoganadžuri, Bldani, Hagartsini ja Getikiga. Samuti on Dilidžanis kaks suurt - Parzi järv ja Trkalitš - ning mitu väiksemat järve. Kultuurimälestistest asuvad Dilidžani rahvuspargis Hagartsini klooster (10.-13. sajand), Gošavanki klooster (12.-13. sajand), Juhtak Vanki klooster (11.-13. sajand), Matosavanki klooster (10.-13. sajand) ning Ahnabati kirik (11. sajand). Khanjyan, Nazik. 2004. Specially protected nature areas of Armenia. Ministry of Nature Protection, Rep. Armenia Khanjyan, N.S., Sharbatyan M.I. Flora of Dilijan Reserve. Yerevan, 1999. “Amaras” Takhtajyan, A.L. Flora of Armenia. National Academy of Sciences of Armenian SSR, 1954, vol. 1
Raffi Hovhannisjan

Raffi Hovhannisjan (ka Raffi K. Hovannisian, armeenia keeles Րաֆֆի Հովհաննիսյան; sündinud 20. novembril 1959 Fresnos California osariigis) on USA-s sündinud Armeenia poliitik, Armeenia esimene välisminister ning endise suurima opositsioonierakonna Pärandipartei asutaja ja juht. Hovhannisjan on Armeenia genotsiidis ellujäänud emigrantide järeltulija. Tema isa on Richard Hovhannisjan, Armeenia ja Lähis-Ida ajaloo professor California Ülikoolis Los Angeleses, ja ema Vartiter Hovhannisjan, MD. 1990. aastal kolis ta koos perega Armeeniasse. 1991. aastal määras president Levon Ter-Petrosjan ta vastsündinud Armeenia Vabariigi esimeseks välisministriks. 16. oktoobril 1992 oli ta sunnitud tagasi astuma, kuna tema ja president Ter-Petrosjani vahel valitses erimeelsus Armeenia välispoliitika suhtes. 2001. aastal loobus Hovhannisjan USA kodakondsusest ja 2002. aastal rajas ta Pärandipartei. 2007. aasta parlamendivalimistel kogus see 6% häältest, saades 7 kohta 131-liikmelises Rahvuskogus. 2008. aasta presidendivalimistel toetas Pärandipartei opositsiooni põhikandidaati, ekspresident Levon Ter-Petrosjani, ehkki parteikongressil hääletas Hovhannisjan selle otsuse vastu. 2012. aasta parlamendivalimistel, mille tulemusi opositsiooniparteid ei tunnustanud, sai Pärandipartei 5 kohta. 2013. aasta presidendivalimistel oli Hovhannisjan üks seitsmest kandidaadist ja tuli 37%-ga häältest teiseks. Ta väitis, et valimistulemusi võltsiti, ning kuulutas ennast võitjaks. Järgnenud meeleavalduste ajal kutsus ta president Sarkisjani üles aktsepteerima "rahva võitu" ja tagasi astuma. "Official biography". Originaali arhiivikoopia seisuga 2. oktoober 2015. Vaadatud 31. detsembril 2013. "Biography". Originaali arhiivikoopia seisuga 1. jaanuar 2014. Vaadatud 31. detsembril 2013. "Hovannisian Seeks Extra Parliament Seat, HRA, 2007". Originaali arhiivikoopia seisuga 13. mai 2019. Vaadatud 31. detsembril 2013. "Is Armenia On The Brink Of A 'Barevolution'?". Originaali arhiivikoopia seisuga 28. juuli 2013. Vaadatud 31. detsembril 2013. "Thousands protest in Armenia after president re-elected". Reuters. 20. veebruar 2013. Originaali arhiivikoopia seisuga 24. september 2015. Vaadatud 21. veebruar 2013. Ametlik biograafia
Šivelutš

Šivelutš (vene Шивелуч) on vulkaan Aasias Kamtšatka poolsaarel. Šivelutši kõrgus on 3283 meetrit. Suured pursked toimusid aastatel 1854 ja 1956. Vulkaan aktiviseerus viimati 1999. aastal ning purskab siiani. Veebikaamera Info vulkaani kohta (vene keeles) Global Volcanism Program
Kiliikia Armeenia kuningriik

Kiliikia Armeenia kuningriik (keskarmeenia keeles Կիլիկիոյ Հայոց Թագաւորութիւն Kilikioj Hajotsh Thagavoruthjun) oli sõltumatu kuningriik kõrgkeskaegses Väike-Aasias, mille rajasid Armeenia põgenikud pärast seldžukkide sissetungi Armeeniasse. Riik asus kaugel Armeenia mägismaast ja ei olnud seotud varasema Armeenia kuningriigiga. See paiknes Kiliikias, Alexandretta lahe loodeosas tänapäeva Lõuna-Türgis. Kiliikia Armeenia kuningriik püsis 1198–1375. Riigi esimene kuningas (1198/1199–1219) oli Levon I, kellel olid sugulussidemed läbi abielu Lusignani dünastiast Küprose kuninga Amaury II de Lusignaniga. Rumi Seldžukkide sultan Kaykaus vallutas aastal 1214 Sinopi ja tegi Trapezundi keisririigi oma vasalliks ning vallutas aastal 1218 Kiliikia Armeenia kuningriigi. 1243. aastal purustas Baiju mongoli vägedega Köse Dagi lahingus sultanaadi väed ning Rumi sultanaadist sai mongoli Hulagiidide vasallriik. Lähis-Ida Lusignanide dünastia arendasid suhteid Hethumiididega, kellelt nad 14. sajandi keskpaigas pärisid ja valitsesid aastatel 1342-1375 Kiliikia Armeenia kuningriiki, kui Levon III tütre Isabella poeg, Guy (Guillaume) de Lusignan sai Constantin II-na kuningaks (1342-1344). Lusignanide dünastia valitses riiki kuni selle hävinguni. Rumi Seldžukkide sultanaat Ristisõdijate riigid Poghosyan, S.; Katvalyan, M.; Grigoryan, G. et al. «Կիլիկյան Հայաստան» (Cilician Armenia) Armenian Soviet Encyclopedia. vol. v. Yerevan: Armenian Academy of Sciences, 1979, pp. 406–428. Boase, T. S. R. (1978). The Cilician Kingdom of Armenia. Edinburgh: Scottish Academic Press. ISBN 0-7073-0145-9. Ghazarian, Jacob G. (2000). The Armenian kingdom in Cilicia during the Crusades. Routledge. p. 256. ISBN 0-7007-1418-9. Hovannisian, Richard G. and Simon Payaslian (eds.) Armenian Cilicia. UCLA Armenian History and Culture Series: Historic * Armenian Cities and Provinces, 7. Costa Mesa, CA: Mazda Publishers, 2008. Luisetto, Frédéric (2007). Arméniens et autres Chrétiens d'Orient sous la domination Mongole. Geuthner. p. 262. ISBN 978-2-7053-3791-9. Mahé, Jean-Pierre. L'Arménie à l'épreuve des siècles, Découvertes Gallimard, 2005, ISBN 978-2-07-031409-6 Kiliikia Armeenia mündid
Taiwani Luterlik Kirik

Taiwani Luteri Kirik (台灣信義會) on üks kuuest Hiina Vabariigi kontrollitaval maa-alal tegutsevast luteri kirikust. Kirik on asutatud 1. novembril 1954, tal on 40 kogudust ja 11 422 ristitud liiget. Piiskop on alates 2008. aastast Chen Chih-Hung. Taiwan Lutheran Church (hiina keeles) Taiwan Lutheran Church (inglise keeles)
Baronie

Baronìe (sardi keeles Sa Baronia) on ajalooline piirkond Itaalias Sardiinia saare kirdeosas Nuoro provintsis. Piirkonnas on üheksa valda: Galtellì, Irgoli, Loculi, Lodè, Onifai, Orosei, Posada, Siniscola ja Torpè. Baronìe piirneb Gallura, Monteacuto ja Barbagia di Nuoro piirkonnaga. Peamised keskused on Siniscola ja Orosei.
Barbagia di Nuoro

Barbagia di Nuoro (ka Nuorese, murretes Su Nugorèsu, Su Nuorèsu) on ajalooline piirkond Itaalias Sardiinia saare kirdeosas. Piirkonnas on kümme Nuoro provintsi valda: Bitti, Lula, Nuoro, Onanì, Oniferi, Orani, Orotelli, Orune, Osidda ja Ottana. Barbagia di Nuoro piirneb Baronie, Montacuto, Gocèano, Marghine, Barbagia di Ollolai ja Ogliastra piirkonnaga.
Bronnõtsja

Bronnõtsja (ukraina keeles Бронниця) on küla Ukrainas Vinnõtsja oblastis Mogõliv-Podilskõi rajoonis. Elanike arv on 1268. Pindala on 2,787 km².
Ogliastra

Ogliastra (ka Nuorese, sardi keeles Ollastra või Ozzastra) on ajaloolis-geograafiline piirkond Itaalias Sardiinia saare idaosas (minevikus tuntud ka kui Barbagia Trigònia). Piirkonnas on 21 Ogliastra provintsi valda: Arzana, Bari Sardo, Baunei, Cardedu, Elini, Gairo, Girasole, Ilbono, Jerzu, Lanusei, Loceri, Lotzorai, Osini, Perdasdefogu, Talana, Tertenia, Tortolì, Triei, Ulassai, Urzulei ja Villagrande Strisaili. Ogliastra piirneb Barbagia di Nuoro, Barbagia di Ollolai, Mandrolisai, Barbagia di Belvì, Barbagia di Seùlo, Trexenta, Sarrabus-Gerrei ja Quirra piirkonnaga.
Brava

Brava on saar Atlandi ookeanis, üks Roheneemesaartest. Selle pindala on 67 km². Saar on mägine, kõrgus kuni 976 meetrit. Kuulub Roheneemesaartele.
Smbataberd

Smbataberd (armeenia Սմբատաբերդ) on linnus Armeenias Vajotsh Dzori maakonnas Artabujnki ja Jeghegise küla vahelisel mäeharjal. Smbataberd on ehitatud looduslikult väga hästi kindlustatud kohta: lõunast ja kolmest küljest piiravad seda kõrged kaljud. Linnuse kaitsevall koos tornidega on siiani säilinud suhteliselt hästi ja puutumatuna. Tõenäoliselt ehitati Smbataberd 5. sajandi paiku pKr, kuid seda täiustati ja kindlustati tugevamalt 9. ja 10. sajandi jooksul. Armeniapedia.org: Smbataberd FindArmenia.com: Smbataberdi kindlus
Rahvuskogu 25. valimisringkond

Rahvuskogu 25. valimisringkond asus Läänemaal, sinna kuulusid Vigala, Velise, Haimre, Märjamaa, Luiste, Sipa ja Sooniste vald. Kandideerisid Eduard Arnover (seltskondliku komitee kandidaat) ja Aleksander Järbach. Kuna Aleksander Järbachi esitamiskirjal puudus kohaliku omavalitsuse dokument kandidaadi hääleõiguslikkuse ja vanuse kohta, tema kandidatuur tühistati 17. novembril 1936 Valimiste Peakomitee poolt. Ainus kandidaat Eduard Arnover tunnistati Rahvuskogu liikmeks ilma valimisi korraldamata. Riigivolikogu 25. valimisringkond Ühe kandidaadi esitamiskiri tühistati. Rahvaleht, 18. november 1936, nr. 135, lk. 1.
Saue vald (Keila kihelkond)

Saue vald (saksa keeles Gemeinde Friedrichshof) oli vald Keila kihelkonnas Harjumaal. Vallamaja asus Saue külas. 1921. aastal eraldati vallast Saku vald. 1939. aasta valdade reformiga läks valla maa-ala tervikuna uue Saue valla koosseisu. Maa-ameti kaardirakendused
Aru vald (Karja kihelkond)

Aru vald (saksa keeles Gemeinde Arromois) oli vald Karja kihelkonnas Saaremaal aastail 1866–1892. Aru mõis (Karja)
Aru vald (Nõo kihelkond)

Aru vald (saksa keeles Gemeinde Arrohof) oli vald Nõo kihelkonnas Tartumaal. Vallamaja asus tänapäeva Vahessaare külas. Aru vald oli eravald, mille hingekirjas oli 1882. aastal 1230 inimest. Vallas asus Aru mõis. Vallas sündisid Eesti vanim inimene Maria Tomson, põllumajandusteadlane Richard Toomre, loomaarst Karl Taagepera, vaimulik Peeter Kohandi, poliitik Karl Hellat, metsateadlane Harry Paal, aiandusagronoom Väino Pallum, pedagoog Aleksander Raudsepp, arst Aleksander Koskel. 1891. aastal liideti Aru vald Meeri vallaga.[viide?] 1939. aasta valdade reformiga arvati valla maa-ala Konguta valla koosseisu. Maa-ameti kaardirakendused
Meeri vald

Meeri vald (saksa keeles Gemeinde Meyershof) oli vald Nõo kihelkonnas Tartumaal. Vallamaja asus Tõravere külas. Vallas sündisid Hugo Salasoo, Verner Jürman, Arthur Paal, Johannes Riives, Leho Lumiste, Elar Kuus. 1939. aasta valdade reformiga jaotati Meeri valla maa-ala kolme valla vahel: suurem osa läks Nõo valda, Verevi küla läks Konguta valda, Kulbilohu piirkond ja Peedu, Pirnaku, Kulbimäe ja Kulbilohu talude piirkond Elva valla koosseisu. Maa-ameti kaardirakendused